

**PROTOKOLL STYREMØTE**

Tid: 27.08.2019 kl. 18.00.

Sted: Klubbhuset.

Inviterte: Hele styret.

Frafall: Birgitte

## SAKSLISTE

**Åpning av møtet**

1. Godkjenning av innkalling.

Vedlegg: Innkalling styremøte 27.08.2019

Vedtak: Innkallingen godkjennes uten anmerkninger.

1. Godkjenning av protokoller

Vedlegg:

* Protokoll styremøte 18.06.2019
* Protokoll AU- møte 13.08.2019

Vedtak: Protokollene godkjennes uten anmerkninger.

**Vedtakssaker**

1. [**Gjennomgang av åpne saker styrets vedtaksprotokoll**](https://docs.google.com/spreadsheets/d/1-UzPbG18zSmV-rf3iDhVWowPXQrzPhfzt1nzWpkrDUI/edit?usp=sharing) **– Åpne saker er markert i gult.**

**Vedtak:**

Vedtaksprotokollen ble gjennomgått og revidert versjon vedtatt.

I revidert versjon er grå vedtak gjennomført, blå vedtak er lagt død, gule vedtak skal følges opp.

1. [**Kriseberedskapsplan for Sagene IF**](https://drive.google.com/file/d/15Xm1Gxy9UPF7l_sqJroNBz1BSeQcrIeU/view?usp=sharing) **– Forslag/utkast fra rugby.**

 **Vedtak:**

 Styret gir rugbyleder skryt for initiativet og for utarbeidelse av utkast til plan.

 Kriseberedskapsplanen vedtas med følgende endringer:

* Kriseberedskapsgruppa skal bestå av styreleder, dagligleder, driftsleder og leder av den/ de berørte idrettene. Kriseinformasjonsgruppa skal bestå av styreleder og daglig leder, deres arbeid skal henge sammen med kommunikasjonsplanen. Navn og kontaktinfo til alle i medlemmene i kriseberedskapsgruppa og kriseinformasjonsgruppa skal legges inn i planen.
* Dopingsaker skal legges inn som et krisescenario.
* Det skal komme fram i planen at en skal ivareta etiske og moralske sider ved krisen i krisearbeidet.

Planen skal forankres på følgende måte:

* Den skal revideres av styret og ledergruppa en gang pr år.
* Den skal publiseres på våre nettsider, ligge tilgjengelig i alle våre anlegg, gjennomgås på alle styreseminar og trenerfora/lagledermøter.
* Rutiner for informasjon og revisjon legges inn i årshjulet.
1. [**Behovsplan for idrett og friluftsliv 2021-2030**](https://www.idrettsforbundet.no/idrettskretser/oslo-idrettskrets/nyheter/behovsplan-2021-2030/) **– Innmelding av tidlige innspill til BYM/OIK?**

**Vedtak:**

Daglig leder skal skrive et høringsinnspill til idrettskretsen og Oslo kommune, med følgende hovedpunkter:

* Gjenta de punktene i vårt høringsinnspill i forrige rulleringsrude som ikke har blitt prioritert:
	+ Kvaliteten på gresset på Bjølsenfeltet, både fotballbanene og rugbybanen, er svært dårlig.
	+ Det er et behov for at boble legges inn i planene for rehabiliteringen av tennisbanene.
	+ Situasjonen på Voldsløkka vdr. søppel, toaletter, trafikk og parkering.
* Legge inn noen nye punkter:
	+ Vurdere å bygge om Bjølsenhallen til kampidrettsanlegg/senter, og flytte alle andre hallidretter til nye hallen på Voldsløkka.
	+ Vi ønsker at flest mulig av anleggene (skole og idrettsanlegg) på Voldsløkka i størst mulig grad skal planlegges og bygges samtidig.
* Vise hvilke utfordringer vi har med drift av anleggene, og peke på følgende:
	+ Det er stort behov for å øke bevilgninger til drift/ vedlikehold generelt.
	+ Det er svært positivt at takten i anleggsbyggingen har økt betraktelig, men det er også viktig at bevilgningene til drift/ vedlikehold samt bemanning i BYM holder følge med utbyggingen.
	+ Det er kommunens oppgave å stå for anleggene, det er idrettslagenes oppgave å drive aktiviteten. I driften av anleggene overlates så mye av arbeid og kostader til oss at vi ikke opplever denne arbeidsdelingen som reell.

1. [**Politiattester**](https://sageneif.no/for_frivillige/politiattest/) **– Oppdatering av trenere i vinteridrettene før sesongstart.**

**Vedtak:**

Det skal kjøres full gjennomgang i avdelingene: Bandy, innebandy, allidrett, bryting, landhockey, futsal.

Alle arbeidsutvalgene i idretten skal lage et utvalg i Klubbadmin der alle som skal ha politiattest legges inn.

Politiattest ansvarlige (styreleder og daglig leder) sender ut info på epost og sms til alle som ligger i utvalgene, og følger opp at disse leverer.

1. [**Mandat og sammensetning økonomigruppe**](https://drive.google.com/file/d/1LBxKzVPQmhAMHm7wol9dRVU0W8f9RZ22/view?usp=sharing) **– Forslag i lenken.**

**Vedtak:**

Sammensetning og mandat for økonomigruppa vedtas, med følgende endringer:

Gruppa skal i sin vurdering av hvordan en kan øke kapasiteten i administrasjonen, også vurdere hvordan vi kan jobbe smartere/mer effektivt, for eksempel gjennom bruk av teknologi.

1. [**Strategiarbeid**](https://drive.google.com/file/d/1L60KtGT5Lt8BsoNWcHr04R0BBv827DoW/view?usp=sharing) **– Forberedelser strategimøte 17. september**

**Vedtak:**

Følgende to saker skal stå på agendaen på strategimøtet:

1. Gjennomgang av status på tiltakene i planen.
2. Diskutere veien videre for alle tiltakene i planen.
3. [**Representasjonsoppdrag**](https://docs.google.com/spreadsheets/d/1QyObKxqfYACFsbI5rRouiO2AJ3BZcVjozOFt7dssO9w/edit?usp=sharing) **– Til oppstart landhockeyskolen og allidrettsgruppene:**

Vedtak:

Fordeling av representasjonsoppdrag:

* Listen over representasjonsoppdrag som må dekkes skal sende ut til styremedlemmene, slik at de selv kan skrive seg på de oppdragene de har anledning til å delta på (Oversikten ligger i lenken).
* Oppdrag fordelt på møtet:
	+ Landhockeyskolen: Konstantin.
	+ Allidrett: 6- 8 års gruppa – Siri, søndagsgruppene - Remi/Einar.

**Orienteringssaker (20 min)**

Faste saker som settes opp på hvert møte:

1. Representasjonsklær styret – Ta opp bestilling (utsettes).
2. Kjøp/ leasing av traktor – Orientering om inngått avtale.
3. Ansettelse barne- og ungdomsarbeider – Status.
4. Status nye prosjekter; Etter skoletid, fotballfritidsordningen, dans, Core, løpegruppe, håndball
5. [Regnskapsrapport pr. 31. juli 2019](https://docs.google.com/spreadsheets/d/1Hxrr1z-Wrfk1SkPpF57p7Op8CVxqWa949cFMw2X64Pk/edit?usp=sharing) – Rødt betyr stopp!
6. [Rapport utestående fordringer](https://docs.google.com/spreadsheets/d/1ypn93g--YUq0gXwHLLSOxPmE7-Cb8RAGnxOcxr7edmk/edit?usp=sharing).
7. [Kartleggingsskjema avdelingene](https://docs.google.com/spreadsheets/d/1UABu04XoaY4bYAOXFyZ1Pt9Amxdv6xHUCbWjbKNIExI/edit?usp=sharing).
8. [Avviksrapportering HMS](https://docs.google.com/spreadsheets/d/1UMLGWN5RmHY8cyLj9a8TGYmdFOMf4bd_TnR9tMpBTgw/edit?usp=sharing).
9. [Vedtaksprotokollen](https://docs.google.com/a/sageneif.com/spreadsheets/d/1-UzPbG18zSmV-rf3iDhVWowPXQrzPhfzt1nzWpkrDUI/edit?usp=sharing).

## MØTEPLAN 2019

|  |  |  |  |  |
| --- | --- | --- | --- | --- |
| **Møte** | **Ukedag** | **Dato** | **Tidspkt** | **Sted** |
| **Styret** | Tirsdag | 27.08.19 | 18:00 | Klubbhuset |
| **Strategi** | Tirsdag | 17.09.19 | 18:00 | Klubbhuset |
| **AU** | Tirsdag | 24.09.19 | 18:00 | Klubbhuset |
| **Styret** | Tirsdag | 22.10.19 | 18:00 | Klubbhuset |
| **AU** | Tirsdag | 12.11.19 | 18:00 | Klubbhuset |
| **Strategi** | Tirsdag | 17.11.19 | 18:00 | Klubbhuset |
| **Styret + julebord** | Torsdag | 12.12.19 | 18:00 | Klubbhuset |

## STYRESAKER FREMOVER:

1. [Oppfølging av utbyggingen av Voldsløkka sør](https://innsyn.pbe.oslo.kommune.no/saksinnsyn/casedet.asp?mode=&caseno=201814722) - høringssvar.
2. Anbefalinger fra økonomigruppa
3. Budsjett 2020
4. Allidrett – Mål og organisering?
5. GDPR – nye personvernregler i Sagene IF.
6. Rehabilitering av tennisbanene på Voldsløkka - drift.
7. Anleggssituasjonen for Sagene IF fotball – Status og løsninger.
8. Nye idretter – Håndball?
9. Nytt medlemsregister og ny nettside
10. 100- års jubileum